ગુરુવારે, આમ આદમી પાર્ટી તેના ઉમેદવારોની બીજી યાદી જાહેર કરી છે. ગુજરાત વિધાનસભાની ચૂંટણી માટે આમ આદમી પાર્ટી પહેલા પણ 11 જેટલી સીટો પર તેના ઉમેદવારોને ઉતારવાની જાહેરાત કરી ચૂક્યું છે. ત્યારે અન્ય 10 ઉમેદવારોના નામની જાહેરાત ગુજરાત ચૂંટણીના પ્રભારી ગોપાલ રાયે કરી હતી. ઉલ્લેખનીય છે કે આ વખતે આમ આદમી પાર્ટી જ્યાં તેનો બેઝ સ્ટ્રોંગ હોય ત્યાં જ ઉમેદવાર ઊભા રાખવાની છે. આ માટે કરીને આમ આદમી પાર્ટીએ ગાંધીનગર નોર્થ, બોટાદ, કોતરગામ, રાજકોટ ઇસ્ટ, સુરત ઇસ્ટ, કરજણ, પાલનપુર, ગાંધીધામ, જામનગર રૂલર, બાપુનગરની સીટ પણ પોતાના ઉમેદવારોના નામ જાહેર કર્યા છે.